CELEX: 32018D1701
Language: da
Date: 2018-11-07 00:00:00
Title: Kommissionens afgørelse (EU) 2018/1701 af 7. november 2018 om forslaget til borgerinitiativ »Obligatorisk fødevaremærkning ikkevegetarisk/vegetarisk/vegansk« (meddelt under nummer C(2018) 7300)

13.11.2018   
               
               
                  DA
               
               
                  Den Europæiske Unions Tidende
               
               
                  L 285/80
               
            
         KOMMISSIONENS AFGØRELSE (EU) 2018/1701
         af 7. november 2018
         om forslaget til borgerinitiativ »Obligatorisk fødevaremærkning ikkevegetarisk/vegetarisk/vegansk«
         
            
               (meddelt under nummer C(2018) 7300)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Forslaget til borgerinitiativet med titlen »Obligatorisk fødevaremærkning ikkevegetarisk/vegetarisk/vegansk« omhandler følgende emne: »Fødevaremærkning for vegetarer/veganere«.
                  
               
                     (2)
                  
                  
                     Formålene med forslaget til borgerinitiativ er følgende: »Vegetarer og veganere i hele EU har vanskeligt ved at finde egnede fødevarer. For at afgøre, om en fødevare er egnet, er vi nødt til at læse ingredienslisten og være meget bevidste om ingredienser, der enten kan være af vegetabilsk eller animalsk oprindelse. Dette kompliceres yderligere af, at EU ikke har en ensartet sprogbrug. Vi foreslår derfor love, der påbyder, at der på alle fødevarer skal være et ud af tre enkle mærker med billeder i forbindelse med fødevaremærkningerne, nemlig ikkevegetarisk, vegetarisk eller vegansk«.
                  
               
                     (3)
                  
                  
                     Traktaten om Den Europæiske Union (TEU) styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for borgerinitiativet, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (5)
                  
                  
                     Der kan vedtages EU-retsakter til gennemførelse af traktaterne med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion, på grundlag af artikel 114 i traktaten om Den Europæiske Unions funktionsmåde (TEUF).
                  
               
                     (6)
                  
                  
                     Af disse grunde falder forslaget til borgerinitiativ ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »Obligatorisk fødevaremærkning ikkevegetarisk/vegetarisk/vegansk« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Obligatorisk fødevaremærkning ikkevegetarisk/vegetarisk/vegansk« registreres hermed.
         
         
            Artikel 2
            Denne afgørelse træder i kraft den 12. november 2018.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Obligatorisk fødevaremærkning ikkevegetarisk/vegetarisk/vegansk«, som repræsenteres ved Madeleina Kay og Stefania Delprete, der fungerer som kontaktpersoner.
         
         
            Udfærdiget i Bruxelles, den 7. november 2018.
            
               
                  På Kommissionens vegne
               
               Frans TIMMERMANS
               
                  Førstenæstformand
               
            
         
         
            (1)  EUT L 65 af 11.3.2011, s. 1.